CELEX: 62021CN0628
Language: et
Date: 2021-10-11 00:00:00
Title: Kohtuasi C-628/21: Eelotsusetaotlus, mille on esitanud Sąd Okręgowy w Warszawie (Poola) 11. oktoobril 2021 – TB

28.2.2022   
            
            
               ET
            
            
               Euroopa Liidu Teataja
            
            
               C 95/9
            
         
      Eelotsusetaotlus, mille on esitanud Sąd Okręgowy w Warszawie (Poola) 11. oktoobril 2021 – TB
      (Kohtuasi C-628/21)
      (2022/C 95/13)
      Kohtumenetluse keel: poola
      
         Eelotsusetaotluse esitanud kohus
      
      Sąd Okręgowy w Warszawie
      
         Põhikohtuasja pooled
      
      
         Taotluse esitaja: TB
      
         Menetluses osalesid: Castorama Polska Sp. z o.o., „Knor“ Sp. z o.o.
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 29. aprilli 2004. aasta direktiivi 2004/48/EÜ intellektuaalomandi õiguste jõustamise kohta (1) artikli 8 lõiget 1 koostoimes selle direktiivi artikli 4 lõikega 1 tuleb tõlgendada nii, et tegemist on intellektuaalomandi õiguste kaitse vahendiga, mida saab kasutada ainult siis, kui käesolevas või mõnes muus menetluses tehakse kindlaks, et õigustatud isikule kuulub intellektuaalomandi õigus?
                  – Kui vastus esimesele küsimusele on jaatav, siis
               
            
                  2.
               
               
                  Kas Euroopa Parlamendi ja nõukogu 29. aprilli 2004. aasta direktiivi 2004/48/EÜ intellektuaalomandi õiguste jõustamise kohta artikli 8 lõiget 1 koostoimes selle direktiivi artikli 4 lõikega 1 tuleb tõlgendada nii, et piisab, kui tõenäosuse tasemel põhjendada asjaolu, et õiguskaitsevahend puudutab olemasolevat intellektuaalomandi õigust, ja seda ei pea tõendama, eriti olukorras, kus intellektuaalomandi õigust rikkuvate kaupade või teenuste päritolu ja turustusvõrkude kohta teabe küsimise taotluse esitamine eelneb nõudele hüvitada intellektuaalomandi õiguste rikkumisest tingitud kahju?
               
            
         (1)  ELT 2004, L 157, lk 45.